LIETUVOS RESPUBLIKOS AUKŠČIAUSIOSIOS TARYBOS

N U T A R I M A S

Dėl Lietuvos Respublikos įstatymo „Dėl papildomų socialinių garantijų šeimoms asmenų, nukentėjusių kovojant už Lietuvos Respublikos laisvę, nuo 1991 m. sausio 11–13 d. vykdytos agresijos ir po to buvusių įvykių“ įsigaliojimo

Lietuvos Respublikos Aukščiausioji Taryba nutaria:

1. Pavesti Lietuvos Respublikos Vyriausybei ir rajonų, miestų savivaldybėms išsiaiškinti žuvusiųjų šeimų gyvenimo sąlygas ir suteikti joms būtiną paramą.

2. Pavesti Socialinės apsaugos ministerijai išduoti žuvusių už Lietuvos Respublikos laisvę asmenų šeimų nariams, taip pat asmenims, kurie tapo invalidais dėl 1991 m. sausio 11–13 d. vykdytos agresijos ir po to buvusių įvykių, specialius pažymėjimus, suteikiančius teisę į šio įstatymo nustatytas išmokas ir lengvatas.

3. Šis įstatymas įsigalioja nuo jo priėmimo dienos.

Lietuvos Respublikos Aukščiausiosios Tarybos Pirmininkas

V. LANDSBERGIS

Vilnius, 1991 m. sausio 16 d. Nr. I-955